ಕೆಂಪು ಬಣ್ಣವನ್ನು ತ್ಯಾಗದ ಸಂದರ್ಭದಲ್ಲಿ ಚೆಲ್ಲುವ ರಕ್ತ ಅಥವಾ ಘಾತಕ ಅಪಾಯದ ಸಂದರ್ಭದಲ್ಲಿ ತೋರುವ ಧೈರ್ಯಗಳ ವಿಚಾರದಲ್ಲಿ ಧೈರ್ಯ ಹಾಗೂ ತ್ಯಾಗದ ಸಂಕೇತವನ್ನಾಗಿ ಬಳಸಲಾಗುತ್ತದೆ. ಯುನೈಟೆಡ್‌ ಸ್ಟೇಟ್ಸ್‌‌ ಸೇರಿದಂತೆ ಅನೇಕ ರಾಷ್ಟ್ರಗಳ ಧ್ವಜಗಳಲ್ಲಿ ಹಾಗೂ ಅಮೇರಿಕದ ಅಂತರ್ಯುದ್ಧದ ಸಂದರ್ಭದಲ್ಲಿ ಸೈನಿಕನೋರ್ವ ಧೈರ್ಯ ಎಂಬುದರ ಅರ್ಥವನ್ನರಿಯುವ "ದ ರೆಡ್‌ ಬ್ಯಾಡ್ಜ್‌ ಆಫ್‌ ಕರೇಜ್‌" ಎಂಬ ಕಾದಂಬರಿಯಲ್ಲೂ ಇದರ ಉದಾಹರಣೆಗಳು ಕಂಡುಬರುವುದು. ಹಿಂದೆ ಪ್ರಸ್ತಾಪಿಸಿದ ತಪ್ಪಿತಸ್ಥತೆ/ಅಪರಾಧದೊಂದಿಗಿನ ಬಳಕೆಯ ಜೊತೆಗೆ, ಕ್ರೈಸ್ತಧರ್ಮದಲ್ಲಿ, ಕೆಂಪು ತಮ್ಮ ಶ್ರದ್ಧೆಗಾಗಿ ಸಾವನ್ನಪ್ಪಿದ ಕ್ರೈಸ್ತ ಹುತಾತ್ಮರುಗಳ ಬಣ್ಣವನ್ನಾಗಿ ಬಳಸಲಾಗುತ್ತದೆ. ಪವಿತ್ರ ಗುರುವಾರ ಹಾಗೂ ಈಸ್ಟರ್‌ ಅವಧಿಗಳನ್ನು ನಿರೂಪಿಸಲು ಕೆಲವೊಮ್ಮೆ ಅದನ್ನು ಬಳಸುತ್ತಾರಲ್ಲದೇ, ಕೆಂಪು, ಹಸಿರು ಹಾಗೂ ಶ್ವೇತವರ್ಣ/ಬಿಳಿಗಳು ಕ್ರಿಸ್‌ಮಸ್‌ನ ವರ್ಣ ವ್ಯವಸ್ಥೆಯಾಗಿವೆ. ರೋಮನ್‌ ಕ್ಯಾಥೊಲಿಕ್‌ ಸಂಪ್ರದಾಯದಲ್ಲಿ ಕ್ರೈಸ್ತ ಹುತಾತ್ಮರುಗಳ ಔತಣದ ಎಲ್ಲಾ ದಿನಗಳಲ್ಲೂ ಹಾಗೂ ಪಾಮ್‌ ಭಾನುವಾರ/ಈಸ್ಟರ್‌ ಹಿಂದಿನ ಭಾನುವಾರದಂದೂ ಏಸುವಿನ ಸಾವಿನ ಪೂರ್ವನಿರೀಕ್ಷೆಯಲ್ಲಿ ಕೂಡಾ ಇದನ್ನು ಬಳಸುತ್ತಾರೆ. ರೋಮನ್‌ ದಂತಕಥೆಗಳಲ್ಲಿ ಯುದ್ಧ ದೇವತೆಯಾದ ಮಂಗಳ/ಮಾರ್ಸ್‌ನನ್ನು ಪ್ರತಿನಿಧಿಸಲು ಕೆಂಪು ಬಣ್ಣವನ್ನು ಬಳಸಲಾಗುತ್ತದೆ. ವಿಜಯೋತ್ಸವವನ್ನು ಆಚರಿಸುವ ಓರ್ವ ರೋಮನ್‌ ಜನರಲ್‌ ತನ್ನ ಸಾಧನೆಯ ಗೌರವಕ್ಕಾಗಿ ತನ್ನ ಇಡೀ ದೇಹವನ್ನು ಕೆಂಪು ರಂಗನ್ನು ಬಳಿದುಕೊಂಡಿರುತ್ತಿದ್ದ. "ರೆಡ್‌ -ಬ್ಲಡೆಡ್‌" ಎಂಬ ಪದಪುಂಜವು ಓರ್ವ ಧೈರ್ಯಶಾಲಿ, ದೃಢಕಾಯ ಹಾಗೂ ಪೌರುಷವುಳ್ಳವನನ್ನು ನಿರೂಪಿಸುತ್ತದೆ. ಆಂಗ್ಲ ವಂಶಲಾಂಛನಕಲೆಯಲ್ಲಿ , ಕೆಂಪು (ಗೂಲ್ಸ್‌ ಎಂದು ಕರೆಯಲಾಗುವ) ಉತ್ಕಟ ಅನುರಾಗ ಅಥವಾ ಪ್ರೀತಿಯನ್ನು ಬಿಂಬಿಸಿದರೆ, ಕಡುಗೆಂಪು(ರಕ್ತ-ವರ್ಣ) ಬಣ್ಣವು ದಿಟ್ಟತನ, ಉತ್ಸಾಹ ಅಥವಾ ದುಡುಕಿನ ವರ್ತನೆಯನ್ನು ಬಿಂಬಿಸುತ್ತದೆ.

ಧೈರ್ಯ ಹಾಗೂ ತ್ಯಾಗ
ಸಾಂಕೇತಿಕತೆ
ವಿಜ್ಞಾನದಲ್ಲಿ
ಆಹಾರ ಮತ್ತು ಪಾನೀಯ